Сьведка ў справе тэрарыстычных актаў у Менску і Віцебску Уладыслаў Кандрацьеў паведаміў падчас судовых слуханьняў 31 кастрычніка, што ён і Дзьмітрый Канавалаў — асноўны абвінавачаны ў тэрактах — плянавалі сустрэцца 9 красавіка і што ягоны сябар не зьбіраўся ехаць у Менск.Гаспадыня менскай кватэры, якую здымаў другі абвінавачаны Уладыслаў Кавалёў, характарызавала яго толькі станоўча: шмат чытаў, дапамагаў, быў спакойны і міралюбны. Сьведкі выбуху ў адным з жылых дамоў Віцебска давалі супярэчлівыя сьведчаньні пра тое, калі і дзе адбыўся выбух.Прадстаўнік экспэртызы заявіў у судзе, што выбуховае прыстасаваньне, знойдзенае ў 2008 годзе каля стэлы Менск — горад-геройбыло вырабленае групай прафэсіяналаў выбуховай справы. 